***Gyál Települési Értéktár Bizottság***

2360 Gyál, Kőrösi út 112-114.

Szám: K/3249-4/2024.

**JEGYZŐKÖNYV**

***Készült: A Gyáli Települési Értéktár Bizottság 2024. november 11. napján megtartott nyílt üléséről.***

**Jelen voltak: A mellékelt jelenléti ív alapján.**

**Juhász Ida** köszöntötte a résztvevőket, megállapította, hogy a bizottság 5 megjelent tagjával határozatképes. Orosz László, Hefler Gábor és Tóth István bizottsági tagok nincsenek jelen.

A jegyzőkönyvvezető személyesen nem tud itt lenni, de a lehetősége biztosított annak, hogy diktafonra vegyék az értekezlet lefolyását, megkéri a bizottság tagjait, hogy nyílt szavazással állapítsák meg, elfogadható-e így a jegyzőkönyvvezetés, hogy nem személyesen van jelen a jegyzőkönyvvezető.

A Gyáli Települési Értéktár Bizottság- 5 igen – 0 nem szavazattal – 0 tartózkodással az alábbi határozatot hozta:

**5/2024(XI.11.) sz. Gyáli TÉB határozat**

Gyáli Települési Értéktár Bizottság elfogadja a diktafonról történő jegyzőkönyvvezetést.

**Határidő:** azonnal

**Felelős:** a bizottság elnöke

1. **napirendi pont (Napirend elfogadása, szavazóképesség megállapítása.)**

**Juhász Ida** az ülés napirendi pontjait ismertette. Tájékoztatta a bizottságot, hogy a jegyzőkönyvvezetés a diktafonra rögzítés után történik meg, jegyzőkönyvvezető személyesen nem lesz jelen az ülésen.

Kérdés, hozzászólás nem lévén a napirendi pontok elfogadását szavazásra bocsátotta.

A Gyáli Települési Értéktár Bizottság- 5 igen – 0 nem szavazattal – 0 tartózkodással az alábbi határozatot hozta:

**6/2024(XI.11.) sz. Gyáli TÉB határozat**

Gyáli Települési Értéktár Bizottság az alábbiak szerint foglalja el a 2024. november 11-i ülésének napirendjét

**N a p i r e n d :**

1. A napirend elfogadása, szavazás
2. 2024. első félévi beszámoló ismertetése
3. A november 30-i Értékgálán az oklevelek átadásának megbeszélése, egyeztetés
4. Esetleges aktualitások, új érték ajánlása, egyebek

**Határidő:** azonnal

**Felelős:** a bizottság elnöke

1. **napirendi pont (2024. év I. félévének beszámolója, ismertetése)**

**Juhász Ida** részletesen ismertette az Oktatási és Kulturális Bizottság, majd a Gyál Város Önkormányzatának Képviselő-testülete elé terjesztett TÉB beszámolóban foglaltakat, melyet a testület egyhangúleg elfogadott és megdicsérték, megköszönték a bizottság értékes munkáját.

Az elhangzottakkal minden bizottsági tag egyetértett.

**Juhász Ida** kérdés, észrevétel nem lévén szavazásra tette fel a beszámolóban foglaltak elfogadását.

A Gyáli Település Értéktár Bizottság – 5 igen – 0 nem szavazattal – 0 tartózkodással az alábbi határozatot hozta:

**7/2024.(XI.11..) sz. Gyáli TÉB határozat**

Gyáli Települési Értéktár Bizottság elfogadja a bizottság 2024. év I. félévének tevékenységéről készült beszámolót.

**Határidő:** azonnal

**Felelős:** a bizottság elnöke

1. **napirendi pont (A november 30-i Értékgálán az oklevelek átadásának megbeszélése, egyeztetés)**

**Juhász Ida** elmondta, hogy az Értékgála c. rendezvény november 30-án kerül megrendezésre a művelődési házban. Délelőtt 10 órakor kezdődik a rendezvénysorozat, amelyen nagyrészt az Értéktár tagjai között szereplő szervezetek, kulturális csoportok lépnek fel. Ennek a végén szeretnék átadni a köszönőokleveleket azoknak az Értéktár-képviselőknek, akik még nem kapták meg, hiszen ebből hagyományt teremtettek, amikor 2020-ban a Kultúra Napján az első 25 Értéktár-képviselő kapott köszönőoklevelet. 2021-ben további három került kiosztásra, erre viszont a járvány miatt csak szűk körben, a művelődési ház kistermében zajlott a közönség kizárásával. 2021-ben a Kertbarátok és a galambtenyésztő, Ihász Zoltán és Kibéd, a testvérváros megkapták. A 2021 után bekerülteket próbálta összeszedni, kéri, hogy egészítsék ki a bizottság tagjai, amennyiben szükséges. **Méhész Ildikó** kérdésére elmondta, hogy első alkalommal 25-en kapták meg az elismerő oklevelet. A könyvben olyanok is szerepelnek, akik még oklevelet nem kaptak, de az értékek közé beválasztották őket.

Megkapták:

Közösségi Ház

Bácsi Péter

Béres Stúdió

vasútállomás

Kaszás

Jálics család

Arany János Közösségi Ház és Városi Könyvtár

Tehetséges Gyerekek Alapítvány

Kaleidoszkóp Színpad

Mazsorett Csoport

Téli tárlat

Ipartestület

Kovács István

Gyál Városi Fúvószenekar

Pörög a Gyáli Szoknya

Iskolaújság

Bácsi Péter

dr. Nagy Árpád életútja

kályhamúzeum, Petrovai Gábor

Susányi Oszkár

katolikus templom

református templom

Nem kapott oklevelet:

Czagányi László: Gyál története

Gyimesi István

Kodály Zoltán AMI

Kovács Zoltán kaktuszgyűjtő

Ordasi Sándor

Orosz László

FEGY, Kalmár Róbert

Börcsök Kata

**Méhész Árpádné** elmondta, hogy neki van listája 2021-ig, hogy ki és mikor kapta meg.

**Juhász Ida** elmondta, hogy felveszi a kapcsolatot **Orosz Lászlóval**, tájékoztatja róla, hogy a fia vagy a felesége is eljöhet a nevében. **Bakó Lilla** segítségével kinyomtatja az okleveleket. **Szabó Józsefnétől**, az önkormányzat szervezési irodájának vezetőjétől kérnek 8 db kék mappát, amiben átadhatják. Az átadással kapcsolatban egyeztetnie kell **Bretus Imrével**, mert a gála 10 órakor kezdődik, este viszont már más program van a művelődési házban.

**Karikás Pál** elmondta, hogy a FEGY-nek, **Kalmár Róbertnek** és **Kovács Zoltánna**k ő továbbítja a meghívókat. **Czagányi László** személyesen nem tud eljönni, de majd átadja neki az oklevelet.

**Juhász Ida** elmondta, hogy ennél a 8 díjazottnál kiemel 1-2 mondatot mindenkinél, nem olvassa fel a teljes méltatást. 30-án mindenkit szeretettel várnak.

1. **napirendi pont (Esetleges aktualitások, új érték ajánlása, egyebek)**

**Méhész Árpádné** elmondta, hogy beszélt **Börcsök Katával** a fotókiállításról, de ez nagyon nagy munka, és nagyon sok pénz is, mert minden fotó digitalizálva van, nincs kinyomtatva. Ez jelenleg anyagilag megterhelő neki, nem tudja vállalni. Beszéljenek erről később, vagy próbáljanak meg szponzort keresni erre. A kiállítása csak a lovasbemutatóról szólt, de az is sok munka volt.

**Juhász Ida** elmondta, hogy anyagi támogatásért biztosan az önkormányzathoz kell fordulniuk. Akkor később visszatérnek erre.

**Méhész Árpádné** elmondta, hogy valószínűleg csak jövőre tud megvalósulni a kiállítás.

**Karikás Pál** elmondta, hogy véleménye szerint a jelentősebb eseményeket kellene csak kinyomtatni egy-két képpel, és ezeket feliratozni. Életrejzi kategóriába kellene ezt összefoglalni.

**Juhász Ida** elmondta, hogy a következő esemény november 30-án lesz, idén ez lesz az utolsó tennivalójuk. 2025. tavaszán találkoznak újra. **Alpolgármester úr** szeretné, ha hagyományt teremtenének az akadályversennyel 6-os gyermekek között. **Karikás Pál** kérdésére elmondta, hogy a kibédi, a vasútállomás, a Tehetséges Gyáli Gyerekek és a Téli tárlat oklevelei az önkormányzatnál vannak.

**Juhász Ida** egyéb téma nem lévén megköszönte a részvételt és a munkát, és a bizottsági ülést 12.00 órakor bezárta.

A jelen ülésről digitális hangfelvétel készült.

K.m.f.

Juhász Ida

TÉB elnöke

A jegyzőkönyv hiteléül:

Gyál, 2024. november 19.

Kovalik Józsefné

TÉB tagja